Aquest programa se centra en les característiques del llenguatge oral i escrit, i de les llengües estrangeres, així com en els criteris per al disseny de situacions d’aprenentatge significatiu dels diferents llenguatges entesos com a eines bàsiques per a la comunicació i la construcció de coneixements.
Per a això, el programa s’organitza en quatre unitats didàctiques en les quals es posen a l’abast de l’alumnat diverses activitats i fonts d’informació per al reconeixement de les etapes de l’adquisició del llenguatge en les primeres edats, així com el procés d’aprenentatge del llenguatge escrit. També s’analitza la diversitat lingüística de l’aula en casos reals i es fan propostes per al disseny de situacions d’aula plurilingües. També, s’estableixen criteris de selecció de la literatura de qualitat per estimular l’educació de la imaginació, la dimensió metafòrica i la subjectivitat dels nens i nenes de 0 a 6 anys.
La voluntat d’aquest programa és oferir als professionals de l’educació infantil fonaments i criteris per prendre decisions educatives que possibilitin situacions comunicatives d’interacció dels nens i nenes amb el mestre o la mestra i els seus iguals, i contribueixin a l’establiment de vincles favorables amb els diferents llenguatges, a fi d’estimular un desenvolupament adequat de la competència lingüística dels nens i nenes de l’etapa de 0 a 6 anys.
Reconèixer la importància de la diversitat lingüística de la classe, valorar-la i prendre-la com a punt de partida per a la intervenció didàctica.
Analitzar i reflexionar sobre les interaccions entre l’alumnat i amb el docent, a través de converses habituals a l’aula.
Comprendre que les lectures compartides eduquen la imaginació, la dimensió metafòrica del llenguatge i la subjectivitat.
Valorar la mediació entre els textos i els lectors com estratègies didàctiques orientades a configurar aficions a la lectura.
Adoptar criteris de selecció de literatura de qualitat per a nens i nenes de 0 a 6 anys.
Dissenyar, planificar i desenvolupar una situació educativa relacionada amb el llenguatge.
Utilitzar recursos de motivació que promoguin en els nens i nenes d’infantil interès per comunicar-se utilitzant el llenguatge escrit.
Analitzar críticament algunes propostes i elaborar activitats adequades que permetin introduir la llengua estrangera en l’educació infantil.
Les teories d’adquisició del llenguatge.
Els aprenentatges de la narració oral: estratègies, materials i recursos.
La conversa a l’aula: l’escolta i la parla.
La literatura oral i escrita a l’escola infantil: una eina per a la comunicació i el desenvolupament intel·lectual i afectiu del nen o nena.
El procés d’aprenentatge i desenvolupament de l’escriptura en la infància. La relació entre el text oral i el text escrit.
Els mètodes i enfocaments de l’ensenyament de la lectura i l’escriptura.
La realitat multilingüe i multicultural de les aules. L’educació plurilingüe i pluricultural.
Les llengües maternes i les llengües d’instrucció o d’escolarització.
La introducció de la llengua estrangera a Infantil: factors clau.
La lectura com a interacció comunicativa.
La mediació com a estratègia didàctica per al desenvolupament de l’afició a la lectura dels nens i nenes.
La literatura de qualitat per a nens i nenes de 0 a 6 anys.